**K Ú P N A Z M L U V A**

uzatvorená podľa ust. § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej v texte tiež ako „**Obchodný zákonník**“) a v podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Článok I

Zmluvné strany

Predávajúci:

Obchodné meno:

Sídlo:

Zastúpený/štatutárny orgán:

IČO:

DIČ:

IČ DPH:

Bankové spojenie:

IBAN:

Telefón:

Email:

Spoločnosť zapísaná v Obchodnom registri Okresného súdu .................., odd. .............., vložka číslo.....................

(ďalej v texte tiež ako „**Predávajúci**“)

a

**Kupujúci:**

Názov: **Stredná odborná škola**

Sídlo : Poľná 10, 990 01 Veľký Krtíš

Štatutárny orgán: Ing. Ján Valocka, poverený riaditeľ školy

Právna forma: príspevková organizácia zriadená na základe zriaďovacej listiny

Banskobystrického samosprávneho kraja v Banskej Bystrici zo dňa

01.09.2002 pod číslom 2002/004411

IČO : 37 890 051

DIČ: 2021685754

Bankové spojenie : Štátna pokladnica

IBAN: SK87 8180 0000 0070 0052 0913

(ďalej v texte tiež ako „**Kupujúci“)**

**za účasti zriaďovateľa**

Názov: **Banskobystrický samosprávny kraj**

Sídlo : Námestie SNP č. 23, 974 00 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený zákonom NR SR č. 302/2001 Z. z. o samospráve vyšších územných celkov v znení neskorších predpisov

IČO : 37828100

DIČ: 2021627333

(ďalej Kupujúci, zriaďovateľ Kupujúceho samostatne aj spolu iba **„Kupujúci“** na strane jednej)

u z a t v á r a j ú

túto Kúpnu zmluvu (ďalej v texte tiež ako „**Zmluva**“), ako výsledok verejného obstarávania v zmysle ust. § 117 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej v texte tiež ako „**Zákon o verejnom obstarávaní**“), ktorou sa Predávajúci zaväzuje dodať na svoje náklady predmet zmluvy špecifikovaný v čl. II tejto Zmluvy a Kupujúci sa zaväzuje takto vymedzený predmet zmluvy prevziať a zaplatiť cenu za jeho dodanie podľa čl. VI tejto Zmluvy, a to za podmienok ďalej v tejto Zmluve uvedených.

Článok II

Predmet zmluvy

* 1. Predmetom tejto Zmluvy je záväzok Predávajúceho podľa podmienok bližšie dojednaných v tejto Zmluve dodať Kupujúcemu tovar a previesť na neho vlastnícke právo k predmetu zmluvy, ktorý je bližšie špecifikovaný v prílohe č. 1 tejto Zmluvy a zároveň záväzok Kupujúceho od Predávajúceho kúpiť tovar – podľa ponuky predávajúceho predložená vo verejnom obstarávaní – cenová kalkulácia, ktorá tvorí prílohu č. 1 tejto Zmluvy (ďalej len „Predmet zmluvy“), v zmysle Výzvy na predkladanie ponúk v rámci verejného obstarávania s názvom **Materiálno-technické vybavenie pre odborné učebne.**
  2. Predmet zmluvy sa skladá z dodania predmetu zmluvy, inštalácie, zaškolenia a dopravy do miesta plnenia.

Článok III

Rozsah a spôsob plnenia

* 1. Tovar, ktorý je predmetom tejto Zmluvy v rozsahu dodávky podľa článku II tejto Zmluvy bude dodaný na základe:
     1. tejto podpísanej zmluvy;
     2. ponuky predávajúceho predloženej vo verejnom obstarávaní.
  2. Spôsob splnenia predmetu zmluvy

Povinnosť dodať tovar riadne a včas si predávajúci splní dodaním Predmetu zmluvy a podpísaním Protokolu o odovzdaní a prevzatí Predmetu zmluvy oboma zmluvnými stranami, a to v termíne dohodnutom v tejto Zmluve.

* 1. Zodpovedným zástupcom kupujúceho na prevzatie predmetu zmluvy a na podpísanie protokolu o prevzatí je zamestnanec pán/pani \_\_\_\_\_\_\_\_\_\_\_\_\_\_\_\_\_\_\_\_\_\_, prípadne splnomocnená osoba pánom/pani \_\_\_\_\_\_\_\_\_\_\_\_\_\_\_\_\_\_\_\_\_\_\_. Zodpovedným zástupcom predávajúceho na odovzdanie predmetu zmluvy a na podpísanie protokolu o odovzdaní je pán/pani \_\_\_\_\_\_\_\_\_\_\_\_\_\_\_\_\_\_\_\_\_\_. Preberacie protokoly sa vyhotovia v troch origináloch a budú tvoriť prílohu faktúry (daňového dokladu) vystavenej na základe tejto zmluvy.
  2. Dopravu predmetu zmluvy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana predmetu zmluvy pred jeho poškodením, zničením alebo odcudzením počas prepravy do sídla kupujúceho.
  3. V prípade omeškania predávajúceho s povinnosťou dodať predmet zmluvy v termíne v zmysle článku V tejto Zmluvy je kupujúci oprávnený uplatniť si voči predávajúcemu zmluvnú pokutu vo výške 0,05% z kúpnej ceny nedodaného tovaru za každý aj začatý deň omeškania, pričom právo kupujúceho na náhradu škody tým nie je dotknuté.
  4. Ak predávajúci nedodá kupujúcemu tovar v dohodnutej lehote podľa článku V tejto Zmluvy, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
  5. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru, ktorého kvalita a technické parametre budú deklarované predávajúcim pri podpise tejto zmluvy.

Článok IV

Miesto plnenia

* 1. Miestom dodania predmetu zmluvy je sídlo Kupujúceho, t. j. Poľná 10, 990 01 Veľký Krtíš, Slovenská republika.

Článok V

Termín plnenia

* 1. Predávajúci sa zaväzuje dodať Kupujúcemu Predmet zmluvy v rozsahu podľa čl. II tejto Zmluvy v termíne, a to najneskôr do 60 dní odo dňa účinnosti tejto Zmluvy, t. j. po ukončení kontroly verejného obstarávania zo strany poskytovateľa finančných prostriedkov – Úradu podpredsedu vlády SR pre investície a informatizáciu a následne po zverejnení Zmluvy v zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a ust. § 47a zákona č. 40/1964 Zb. Občiansky zákonník v znení neskorších predpisov.

Článok VI

Kúpna cena a prevod vlastníckeho práva k predmetu zmluvy

* 1. Jednotkové ceny za predmet zmluvy uvedený v prílohe č. 1 tejto Zmluvy sú stanovené podľa ust. § 3 zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Jednotlivé ceny predmetu zmluvy sú maximálne a nie je možné ich zvyšovať.
  3. Kúpna cena je dohodnutá vrátane obalov, balenia, inštalácie, zaškolenia a dopravy tovaru.
  4. Kúpna cena za dodanie predmetu zmluvy bude .......................... EUR a bude daná súčtom súčinov jednotkových cien tovarov a ich skutočných množstiev.

Cena bez DPH .................. Eur

**(slovom: ...................... Eur, ......./100 s DPH).**

* 1. Kúpnou cenou sa rozumie cena Tovaru vrátane colných poplatkov, komplexného zabezpečenia služieb spojených s dodávkou tovaru, vrátane dopravy na miesto plnenia (náklady na dopravu, poistenie a ostatné náklady spojené s dodávkou tovaru), montáže do priestorov a uvedenia do prevádzky, odskúšania prevádzky, zaškolenia obsluhy, návodu na obsluhu a údržbu, servisného zošita so záručnými podmienkami v slovenskom jazyku, kompletného príslušenstva pre plnohodnotnú prevádzku strojov.
  2. Kupujúci nadobudne vlastnícke právo k predmetu zmluvy zaplatením kúpnej ceny za predmet zmluvy. Nebezpečenstvo škody na tovare prechádza na kupujúceho úplným zaplatením kúpnej ceny za predmet zmluvy. Úplným zaplatením kúpnej ceny sa rozumie deň, v ktorom dá kupujúci svojmu peňažnému ústavu pokyn na prevod finančných prostriedkov vo výške kúpnej ceny z účtu kupujúceho na účet predávajúceho uvedený v záhlaví tejto zmluvy.

Článok VII

Platobné podmienky

* 1. Kupujúci uhradí predávajúcemu kúpnu cenu po riadnom dodaní tovaru zo strany predávajúceho v zmysle článku VII tejto Zmluvy formou bezhotovostného platobného styku, bez poskytnutia preddavku, a to podľa nižšie uvedeného postupu:
     1. faktúra po dodaní predmetu plnenia vo výške 100 % z Kúpnej ceny dodávky, vystavená po odovzdaní a prevzatí Predmetu zmluvy. Podkladom pre vystavenie faktúry je Dodací list a Protokol o odovzdaní a prevzatí Predmetu zmluvy v mieste dodanie, podpísaný oboma zmluvnými stranami.
     2. dátum uskutočnenia zdaniteľného plnenia uvedený na faktúre bude zhodný s dátumom potvrdenia Protokolu o konečnom odovzdaní a prevzatí predmetu zmluvy Kupujúcim. Splatnosť všetkých faktúr je 30 kalendárnych dní odo dňa doručenia faktúry s prílohou Kupujúcemu .
  2. Faktúra (daňový doklad) musí obsahovať nasledujúce náležitosti.
* obchodné meno Predávajúceho, adresu jeho sídla, miesta podnikania, jeho identifikačné číslo pre daň z pridanej hodnoty
* bankové spojenie Predávajúceho (názov a adresa banky Predávajúceho)
* číslo bankového účtu (v rámci EÚ aj v tvare IBAN)
* názov Kupujúceho, adresu jeho sídla, jeho identifikačné číslo pre daň z pridanej hodnoty
* poradové číslo faktúry
* dátum vyhotovenia faktúry
* množstvo a druh dodaného tovaru
* základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene
* sadzbu dane, údaj o oslobodení od dane alebo v prípadoch, ak predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú
* výšku dane spolu v mene EUR
* celkovú sumu požadovanú na platbu v mene EUR zaokrúhlenú na dve desatinné miesta
* číslo a názov Zmluvy
  1. V prípade omeškania kupujúceho s plnením článku V tejto Zmluvy je predávajúci oprávnený kupujúcemu vyfakturovať úroky z omeškania vo výške stanovenej príslušným osobitným právnym predpisom.

Článok VIII

Záručné podmienky, zodpovednosť za vady, zmluvná pokuta

* 1. Predávajúci vyhlasuje, že Predmet zmluvy má požadovanú akosť, množstvo a vyhotovenie v zmysle dohodnutých podmienok v tejto zmluve, platných právnych predpisov, STN, a ostatných predpisov.
  2. Záručná doba na Predmet zmluvy je 24 mesiacov a začína plynúť dňom jeho odovzdania a podpísania protokolu o odovzdaní a prevzatí oboma zmluvnými stranami.
  3. Ak predávajúci poruší povinnosti ustanovené v ods. 8.1, má predmet zmluvy vady. Za vady predmetu zmluvy sa považuje aj dodanie iného tovaru, než určuje zmluva, a vady v dokladoch potrebných na užívanie tovarov, ako aj právne vady.
  4. Oznámenie vád predmetu zmluvy špecifikovanom v čl. VIII (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a opis, ako sa vada prejavuje.

Rozoznávajú sa :

* + 1. zjavné vady, t. j. vady, ktoré kupujúci zistil odbornou prehliadkou pri preberaní Predmetu zmlvy. Musia byť reklamované zapísaním v protokole o odovzdaní a prevzatí predmetu zmluvy s uvedením dohodnutého termínu ich odstránenia,
    2. skryté vady, t. j. vady, ktoré kupujúci nemohol zistiť pri prevzatí Predmetu zmluvy a vyskytnú sa v záručnej dobe. Kupujúci je povinný ich reklamovať u predávajúceho bez zbytočného odkladu po ich zistení. Predávajúci je povinný reklamáciu odstrániť do 30 pracovných dní po jej obdržaní.
  1. Predávajúci je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.
  2. Počas doby od nahlásenia oprávnenej reklamácie až po odstránenie vady neplynie záručná doba.
  3. Nároky kupujúceho z riadne reklamovanej vady sa riadia ustanovením zákona č. 513/1991 Zb. Obchodného zákonníka v znení neskorších predpisov, v takomto prípade kupujúci môže:
     1. požadovať odstránenie vád dodaním časti tovarov za vadnú časť tovarov, dodanie chýbajúcej časti tovarov a požadovať odstránenie právnych vád,
     2. požadovať odstránenie vád opravou tovarov, ak sú vady opraviteľné,
     3. požadovať primeranú zľavu z dohodnutej ceny alebo
     4. odstúpiť od zmluvy.
  4. Podmienky odstránenia vád, resp. výmeny tovaru sa riadia reklamačnými podmienkami výrobcu, resp. distribútora tovaru.
  5. Technické parametre a záruka na dodaný tovar platia pri dodržaní podmienok skladovania, údržby a prevádzky uvedených výrobcom tovaru.
  6. Ak sa predávajúci dostane do omeškania s dodaním Predmetu zmluvy, je Kupujúci oprávnený požadovať od Predávajúceho zaplatenie zmluvnej pokuty vo výške 0,05 % z celkovej ceny Predmetu zmluvy za každý, i začatý, kalendárny deň omeškania, až do dňa, kedy budú príslušné povinnosti riadne splnené. V tomto prípade je Predávajúci povinný túto zmluvnú pokutu Kupujúcemu zaplatiť, prípadne pokuta môže byť odpočítaná Kupujúcim z fakturovanej čiastky.
  7. Ak sa Predávajúci dostane do omeškania s odstránením vady alebo záručnej vady dlhšie ako 10 kalendárnych dní, je povinný zaplatiť Kupujúcemu zmluvnú pokutu vo výške 0,15 % z celkovej ceny Predmetu zmluvy za každý deň omeškania, maximálne však do výšky 20 % z celkovej ceny Predmetu zmluvy.

Článok IX

Využitie subdodávateľov

* 1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
  2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa ust. § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa ust. § 32 ods. 1 písm. e) ZVO pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
  3. Povinnosti uvedené v predchádzajúcich bodoch tohto článku nie je predávajúci povinný plniť v prípade subdodávateľov, ktorí mu dodávajú tovary.
  4. V prípade porušenia ktorejkoľvek z povinností týkajúcej sa subdodávateľov alebo ich zmeny, má kupujúci právo odstúpiť od zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

Článok X

Záverečné ustanovenia

* 1. V prípade rozporu ustanovení tejto Zmluvy s ustanovením akejkoľvek prílohy k nej, má vždy prednosť ustanovenie tejto Zmluvy.
  2. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom a tiež povinnosť poskytnúť oprávneným osobám všetku potrebnú súčinnosť.
  3. Predávajúci smie poveriť plnením časti Predmetu zmluvy tretiu stranu iba na základe súhlasu Kupujúceho. Poverenie tretej strany vykonaním Predmetu zmluvy nezbavuje Predávajúceho zodpovednosti za riadne vykonanie Predmetu zmluvy.
  4. Zmluvu možno meniť iba po vzájomnej dohode účastníkov Zmluvy. Zmeny budú mať charakter písomných dodatkov Zmluvy a stanú sa neoddeliteľnými súčasťami Zmluvy.
  5. Pokiaľ nebolo dohodnuté inak, riadi sa zmluvný vzťah založený touto Zmluvou príslušnými ustanoveniami zákona č. 513/1991 Zb., Obchodný zákonník, v znení neskorších predpisov, a ďalšími právnymi predpismi platnými v Slovenskej republike.
  6. Práva a záväzky, ktoré vznikli z tejto Zmluvy prechádzajú na univerzálnych právnych nástupcov oboch zmluvných strán.
  7. Obe zmluvné strany zhodne prehlasujú, že si túto Zmluvu pred jej podpisom prečítali, že táto Zmluva bola uzatvorená podľa ich slobodnej vôle určite, vážne a zrozumiteľne, nie v tiesni alebo za nápadne nevýhodných podmienok a že sa dohodli o celom jej obsahu, čo potvrdzujú svojimi podpismi.
  8. Táto zmluva sa uzatvára na dobu určitú, a to do splnenia zmluvného záväzku. Je vypracovaná v 3 rovnopisoch, každé z nich má povahu originálu, pričom každá zo zmluvných strán dostane jedno vyhotovenie. Tretie vyhotovenie je pre poskytovateľa finančných prostriedkov.
  9. Zmluvné strany sa dohodli, že táto zmluva je platná jej podpisom obidvoma zmluvnými stranami a povinnosti z nej vyplývajúce pre jej účastníkov nastanú až po schválení zákazky zo strany poskytovateľa regionálneho príspevku (odkladacia podmienka) Úradu podpredsedu vlády Slovenskej republiky pre investície a informatizáciu. V prípade, ak predmetný regionálny príspevok Kupujúcemu nebude pridelený z akýchkoľvek dôvodov, táto Kúpna zmluva stráca platnosť a nenadobúda účinnosť a zmluvné strany nie sú jej obsahom viazané a nemajú právo voči sebe účtovať žiadne majetkové ani iné sankcie.
  10. Kupujúci má právo bez udania dôvodu a bez akýchkoľvek sankcií odstúpiť od zmluvy s Predávajúcim v prípade, kedy ešte nedošlo k plneniu zo zmluvy medzi Predávajúcim a Kupujúcim a negatívneho výsledku administratívnej kontroly verejného obstarávania.
  11. Táto zmluva podlieha povinnému zverejneniu v zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a ust. § 47a zákona č. 40/1964 Zb. Občiansky zákonník v znení neskorších predpisov, a to po schválení zákazky zo strany poskytovateľa regionálneho príspevku Úradu podpredsedu vlády Slovenskej republiky pre investície a informatizáciu.
  12. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude Zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
  13. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
  14. Prílohami tejto Zmluvy sú:

Príloha č. 1 Technická špecifikácia predmetu zmluvy

Príloha č. 2 Ponuka predávajúceho predložená vo verejnom obstarávaní – cenová kalkulácia

Príloha č. 3 Zoznam subdodávateľov/čestné vyhlásenie predávajúceho, že na predmet zmluvy nebudú využitý subdodávatelia

**Obsah príloh je neoddeliteľnou súčasťou obsahu záväzkového vzťahu založeného touto Zmluvou.**

Predávajúci: Kupujúci:

V ................................., dňa .................... V ................................., dňa ......................

................................................ .........................................................

.................. Ing. Ján Valocka, poverený riaditeľ školy

.................. Stredná odborná škola